पाएं अपने शहर की ताज़ा ख़बरें और फ्री ई-पेपरडाउनलोड करें
गढ़वा/रांची। कुछ नहीं बदला सिवाय उसकी उम्र के। वह आज भी एक चारपाई में बेडिय़ों के सहारे बंधी है। अपनी हमउम्र लड़कियों को आते-जाते देख टुकुर-टुकुर निहारती है। बीच-बीच में जब जानवरों सी आवाज निकलती है तो अनजान ही, नहीं जाने-पहचाने लोग भी डर जाते हैं। पांच साल की उम्र में कुदरत ने मुन्नी के साथ ऐसा खेल खेला कि उसकी जिंदगी जानवरों से भी बदतर हो गई।
झारखंड के गढ़वा जिले में नगरउंटारी थाना क्षेत्र का चितरी गांव। इस गांव में एक ऐसी बच्ची भी है जिसका जीवन पिछले पांच वर्षों से बेडिय़ों में जकड़ा हुआ है। बच्ची के मां-बाप के इस बात की चिंता है कि बेडिय़ों से मुक्त करने पर उनकी बेटी उनसे बिछुड़ जाएगी। ना से हां भला! बस यही सोचकर बेटी बांधकर रखे हुए हैं।
मुन्नी जन्म से ही ऐसी नहीं थी। वह जब पांच वर्ष की थी उसी समय बीमारी के दौरान गांव के ही झोला छाप डॉक्टर से इलाज के क्रम में उसकी यह स्थिति हो गई। इसके बाद परिवार वालों के पास इतना पैसा नहीं था कि वे लोग उसे इलाज के लिए कहीं बाहर लेकर जाते। मुन्नी अब दस वर्ष की हो गई है। परिजनों को उसकी बढ़ती उम्र की भी चिंता सताए जा रही है।
क्या है मामला, आगे की स्लाईडस पर -
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn